הנחיות להעמדת מכולה לפינוי פסולת בניין:

1. המכולה תוצב בשטח פרטי של בעל הנכס המבצע את השיפוץ ועל פי הנחיות הרשות.
2. יש לכסות את המכולה בסוף כל יום עבודה למניעת התעופפות פסולת ואבק.
3. במידה ולא ניתן להציב מכולה בתחום השטח הפרטי יש לפעול על פי ההנחיות הבאות לשם קבלת אישור להצבת המכולה בשטח הציבורי:  
   * + בטרם ביצוע הצבת המכולה בפועל, על המזמין את הצבתה ליצור קשר עם מזכירות הישוב ולתאם ביקור לצורך אישור הצבת המכולה.
     + המכולה תוצב בשטח הכביש בסמוך לנכס בו מתבצע השיפוץ במיקום שאושר על ידי נציג מזכירות בישוב בביקור. הצבתה לא תגרום להפרעה כלשהיא, ו/או תיגרם הפרעה מינמאלית לתנועת כלי רכב, לרבות הפרעה מינימאלית לשדה הראיה של נהגים.
     + יש לפנות את המכולה מהמקום בכל יום שישי וערב חג עד השעה 14:00 ואין להחזירה לפני יום העבודה הבא בשעה 7:00.

1. לא תתאפשר הצבת מכולה סמוך לשפת מדרכה מסומנת אדום-לבן או במיקום המצוי פחות מ- 12 מטר ממעבר חציה / צומת, תחנת אוטובוס ומקום לפריקה וטעינה.
2. המכולה תישא אמצעי זיהוי של בעל המכולה  הכוללים את שם בעל המכולה ומספר טלפון.
3. על גבי המכולה יודבקו פסים זוהרים/ מחזירי אור.
4. מכולה שהוצבה וגרמה נזק לרכוש ציבורי בכל צורה תחייב את מזמין המכולה/ בעל המכולה/הקבלן לתקן נזקים אלו.
5. במשך כל התקופה בה תוצב המכולה בהתאם לבקשת המזמין, מחובתו לדאוג, כי אין היא גדושה בפסולת מעבר לתכולה המאפשרת שמירה על ניקיון הסביבה. בעניין זה, חזקה על המזמין, כי כל פסולת אשר תיצבר סביב המכולה הינה פסולת הקשורה לשיפוץ, ו/או פסולת שפוזרה סביבה עקב היעדר הקפדה מצידו ו/או מצד מי מטעמו על כך שהפסולת המגיעה אל המכולה לא תתפזר אל מחוצה לה.
6. מכולה מלאה תפונה באופן מיידי ולא יאוחר מתום כל יום עבודה. לצורך כך, הגדרתה של "מכולה מלאה" הינה מכולה אשר הפסולת מגיעה עד קצה דפנותיה.
7. הפסולת תפונה לאתר פסולת מורשה. פינוי המכולה יעשה בהתאם להנחיות החוק. על המזמין האחריות לבדיקת מקום הפינוי, ככל שהדבר נוגע להיותו אתר פינוי פסולת מורשה, כנדרש עפ"י החוק ולדרישת הפיקוח להציג אסמכתא לכך.
8. האחריות לכל נזק שייגרם לנפש ו/או לרכוש, בגין כל הקשור להצבת המכולה ו/או לשימוש בה, יהיו באחריות מזמין המכולה, ו/או באחריות כל גורם שלישי המעורב בשימוש במכולה.
9. אי מילוי הנחיות אלו, ייתן למועצה את הסמכות לבחור בנקיטת כל אמצעי אכיפה המסור בידיה בהתאם לחוקי העזר ו/או חוק מניעת מפגעים וכל דין אחר.
10. אין האמור לגרוע מחובות אחרות המוטלות על הבונה/המשפץ.